PRIENŲ RAJONO SAVIVALDYBĖS administracijos

BENDRASIS skyrius

Biudžetinė įstaiga, Laisvės a. 12, LT-59126 Prienai,

tel. 8682 12855, el. p. dziuginta.mikalauskiene@prienai.lt.

Duomenys kaupiami ir saugomi Juridinių asmenų registre, kodas 288742590

________________________________________________________________________________________________

Prienų rajono savivaldybės tarybai

SPRENDIMO „DĖL PRIENŲ RAJONO SAVIVALDYBĖS TARYBOS 2023 M. GEGUŽĖS 25 D. SPRENDIMO NR. T3-127 „DĖL PRIENŲ RAJONO SAVIVALDYBĖS MERO REZERVO LĖŠŲ NAUDOJIMO TVARKOS APRAŠO PATVIRTINIMO“ PAKEITIMO“ PROJEKTO AIŠKINAMASIS RAŠTAS

Sprendimo projekto tikslai ir uždaviniai:

Pakeisti Prienų rajono savivaldybės mero rezervo lėšų naudojimo tvarkos aprašą, patvirtintą Prienų rajono savivaldybės tarybos 2023 m. gegužės 25 d. sprendimu Nr. T3-127 (toliau – Aprašas). Patikslinti lėšų gavimo subjektų kategorijas ir jų teises gauti lėšas Aprašo 5.1–5.3 papunkčiuose nurodytiems tikslams nustatant, kad lėšas minėtiems tikslams turi teisę gauti Prienų rajono gyventojai, Prienų rajone turintys nuosavybės teise registruoto nekilnojamojo turto, ir juridiniai asmenys, Prienų rajone turintys nuosavybės teise registruoto nekilnojamojo turto arba veikloje naudojantys Prienų rajone esantį turtą pagal nuomos, panaudos sutartį ar kitais pagrindais. Sprendimo projektu siekiama, kad nepanaudotos Rezervo lėšos, kaip netekusieji paskirties asignavimai, per metus būtų skirstomos bendroms biudžeto reikmėms Savivaldybės tarybos sprendimu, tikslinant Savivaldybės biudžetą.

Siūlomos teisinio reguliavimo nuostatos:

Lietuvos Respublikos biudžeto sandaros įstatymo 25 straipsnyje yra nustatyta, kad savivaldybės sudaro mero rezervą, kuris turi būti ne mažesnis kaip 0,25 procento ir ne didesnis kaip 1 procentas patvirtintų savivaldybės biudžeto pajamų (neįskaitant valstybės dotacijų savivaldybių biudžetams). Mero rezervas gali būti didesnis kaip 1 procentas, kai yra paskelbta valstybės ir (arba) savivaldybės lygio ekstremalioji situacija ir (arba) įvesta nepaprastoji padėtis. Konkretų mero rezervo dydį kasmet nustato savivaldybės taryba, tvirtindama tam tikrų metų savivaldybės biudžetą.

Laukiami rezultatai:

Priėmus sprendimą bus sukonkretintos lėšų gavėjų kategorijos, Savivaldybės administracija teiks mero potvarkį dėl ekstremaliosios situacijos paskelbimo, Prienų rajono savivaldybės ekstremaliųjų situacijų operacijų centro protokolą ir išlaidas pagrindžiančius dokumentus, jei lėšos bus reikalingos Aprašo 5.1 papunktyje nurodytoms aplinkybėms. Visos nepanaudotos rezervo lėšos bus skirstomos bendroms biudžeto reikmėms.	Lėšų poreikis ir šaltiniai:	Šiam sprendimui įgyvendinti papildomos lėšos nereikalingos.

2

Kiti sprendimui priimti reikalingi pagrindimai, skaičiavimai ar paaiškinimai:	Nėra.

Lyginamasis variantas:

7. Lėšos gali būti skiriamos fiziniams ir juridiniams asmenims ir Savivaldybės administracijai (toliau – Asmuo).

7. Lėšos gali būti skiriamos:

7.1. Prienų rajono gyventojams, Prienų rajone turintiems nuosavybės teise registruoto nekilnojamojo turto, Aprašo 5.1–5.3 papunkčiuose nurodytiems tikslams. Jei yra keli turto savininkai, lėšos skiriamos proporcingai turimo turto daliai, kiekvienas iš savininkų turi kreiptis asmeniškai. Vienam gyventojui gali būti skiriamas finansavimas už vieną turto vienetą ne dažniau kaip vieną kartą per metus;

7.2. juridiniams asmenims, Prienų rajone turintiems nuosavybės teise registruoto nekilnojamojo turto arba veikloje naudojantiems Prienų rajone esantį turtą pagal nuomos, panaudos sutartį ar kitais pagrindais;

7.3. Savivaldybės administracijai, kai lėšos reikalingos Aprašo 5.1 papunktyje nurodytiems tikslams.

8. Asmenys, norintys gauti lėšų iš Rezervo, Savivaldybės merui pateikia motyvuotą laisvos formos prašymą, kuriame nurodomi duomenys apie Asmenį, banko sąskaita, į kurią bus pervedamos lėšos, pagrįsti skaičiavimai (sąmatos) ir (arba) išlaidas patvirtinančių dokumentų kopijos, Priešgaisrinės gelbėjimo tarnybos pažyma (gaisro ar stichinės nelaimės atveju), nuosavybės teisę pagrindžiantys dokumentai ir kt.

8. Fiziniai ir (arba) juridiniai asmenys (toliau – Asmenys), norintys gauti lėšų iš Rezervo, pateikia motyvuotą laisvos formos prašymą Savivaldybės merui, kuriame nurodomi duomenys apie Asmenį, banko sąskaita, į kurią bus pervedamos lėšos, pagrįsti skaičiavimai (sąmatos) ir (arba) išlaidas patvirtinančių dokumentų kopijos, Priešgaisrinės gelbėjimo tarnybos pažyma (gaisro ar stichinės nelaimės atveju), nuosavybės teisę pagrindžiantys dokumentai ir kt. Savivaldybės administracija pateikia Savivaldybės mero potvarkį dėl ekstremaliosios situacijos paskelbimo, Prienų rajono savivaldybės ekstremaliųjų situacijų operacijų centro protokolą ir išlaidas pagrindžiančius dokumentus.

<...>

17. Nepanaudotos Rezervo lėšos, paliekant ne mažiau kaip nustatyta šio Aprašo 3 punkte, kaip netekusieji paskirties asignavimai per metus gali būti skirstomi bendroms biudžeto reikmėms Savivaldybės tarybos sprendimu, tikslinant Savivaldybės biudžetą.

17. Nepanaudotos Rezervo lėšos, kaip netekusieji paskirties asignavimai, per metus gali būti skirstomos bendroms biudžeto reikmėms Savivaldybės tarybos sprendimu, tikslinant Savivaldybės biudžetą.

Bendrojo skyriaus vyriausioji specialistė,
l. e. skyriaus vedėjo pareigas	Džiuginta Mikalauskienė